Super Mario Bros. Film

***Super Mario Bros. Film*** (eng. *The Super Mario Bros. Movie*), američko-japanski je računalno-animirani pustolovni film iz 2023. godine koji su režirali Aaron Horvath, Michael Jelenic, a napisao Matthew Fogel. Film je nastao u studiu Universal Picturesa, Nintenda i Illumination Entertainmenta, a proizveli su ga Chris Meledandri i Shigeru Miyamoto, dok ga je distribuirao Universal.

Film je temeljen na videoigri Super Mario Bros., koju je osmislio Miyamoto. Premijerno je prikazan 5. travnja 2023. godine u Sjevernoj Americi i drugim područjima, 6. travnja u Hrvatskoj, a 28. travnja 2023. godine u Japanu. Film je dobio pozitivne kritike i postao veliki tržišni uspjeh, zaradivši 671 milijuna američkih dolara širom svijeta. Film je dostupan na platformi SkyShowtime od 5. studenoga 2023. sa hrvatskom sinkronizacijom.

## Radnja 
Film prati braću Maria i Luigija, dvojicu vodoinstalatera iz New Yorka koji se slučajno nađu u fantastičnomu svijetu „Kraljevstva gljiva”. Tamo upoznaju kraljevnu Peach (Breskva), koju je oteo zli kralj Bowser, koji želi iskoristiti moć kovanica da bi pokorio sve svjetove. Mario i Luigi moraju se udružiti s raznim likovima iz Kraljevstva, kao što su Toad (Kornjača), Donkey Kong i Cranky Kong, kako bi spasili princezu i zaustavili Bowsera.

## Glavne uloge i sinkronizacija 
### Ostali glasovi 
* Robert Ugrina
* Iskra Jirsak
* Marko Juraga
* Lovro Juraga
* Mia Krajcar
* Boris Barberić
* Nikica Viličić
* Dražen Bratulić
* Mirta Zečević
* Leon Žilavi

### Sinkronizacija 
* Sinkronizacija: Rubikon Sound Factory
* Prijevod i redateljica dijaloga: Lea Anastazija Fleger

## Budućnost 
#### Nastavak 
U svibnju 2021. Furukawa je izjavio da je Nintendo zainteresiran za produkciju više animiranih filmova temeljenih na svojim intelektualnim vlasništvima ako film o *Super Mario Bros.* postigne uspjeh. Uoči izlaska filma, u razgovoru za naslovnicu Varietyja, producent Meledandri upitan je o mogućim nastavcima ili projektima temeljenima na drugim Nintendovim naslovima te je odgovorio: „Naš je fokus sada u potpunosti na predstavljanju filma publici i u ovom trenutku nismo spremni govoriti o onome što dolazi u budućnosti”.

Dana 21. travnja 2023., nakon komercijalnog uspjeha filma, Nintendo je naveo da će biti još filmova temeljenih na njihovim naslovima, iako izravno nisu potvrdili nastavak filma *Super Mario Bros. Film*. U lipnju 2023. Pratt je izjavio da će vijesti o nastavku stići „uskoro”, ali da je razvoj projekta zaustavljen zbog štrajka Writers Guild of America 2023., napomenuvši da će se nastaviti tek kada se „scenaristi budu osjećali ugodno krenuti dalje”. U studenome je otkriveno da Universal planira izgraditi širu filmsku franšizu oko filma te je ujedno potvrđen nastavak.

Dana 10. ožujka 2024., u sklopu proslave Dana Marija, Miyamoto i Meledandri službeno su najavili „novi film o Super Mariu”, s datumom izlaska 3. travnja 2026. u Sjedinjenim Državama i dodatnim datumima diljem travnja u drugim teritorijima. Horvath, Jelenic i Fogel vratit će se kao koredatelji i scenarist; Meledandri je izjavio da je tim studija Illumination u procesu izrade storyboarda i „razvoja scenografije za nova okruženja”.

Dana 13. svibnja 2025. NBCUniversal je naveo nastavak pod naslovom *Super Mario World*, koji je kasnije uklonjen. Nintendo je u rujnu 2025. potvrdio da će novi film biti *The Super Mario Galaxy Movie*.

## Reference 
## Vanjski linkovi 
* 

Kategorija:Filmovi iz 2023.
Kategorija:Filmovi na engleskom jeziku
Kategorija:Američki filmovi
Kategorija:Američki animirani filmovi
Kategorija:Američki avanturistički filmovi
Kategorija:Japanski filmovi
Kategorija:Japanski animirani filmovi
Kategorija:IMAX filmovi

Kategorija:Filmovi o Mariou
Kategorija:Franšiza Mario
Kategorija:Filmovi Illuminationa
Kategorija:Animirani filmovi Universal Picturesa
Kategorija:Filmovi Universal Picturesa